Diari Oficial de la Generalitat Valenciana


Sumari del DOGV 8064, del 16-06-2017 (2017/5160)

RESOLUCIÓ de 5 de juny de 2017, de la Conselleria d'Educació, Investigació, Cultura i Esport, per la qual es disposa el funcionament de l'Escola Oficial d'Idiomes de Dénia.
----------------------------------------------------------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/5160


Data del document
:   05-06-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 5 de juny de 2017, de la Conselleria d'Educació, Investigació, Cultura i Esport, per la qual es disposa el funcionament de l'Escola Oficial d'Idiomes de Dénia. [2017/5160]  
El Decret 18/2017, de 10 de febrer, del Consell, publicat en el Diari Oficial de la Generalitat Valenciana de 21 de febrer de 2017, pel qual es crea una escola oficial d'idiomes a Dénia, va autoritzar la conselleria competent en matèria d'educació per a dictar les disposicions necessàries per al seu compliment i desplegament.  
És procedent ordenar les activitats del centre, determinar els ensenyaments que s'imparteixen i adoptar les mesures necessàries perquè puga regularitzar i desenvolupar la seua activitat acadèmica.  
Fent ús de les competències que m'atorga l'article 28 de la Llei 5/1983, de 30 de desembre, del Consell, i el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, de conformitat amb la proposta de la Direcció General de Centres i Personal Docent, resolc:  
  
Primer  
1. L'inici de les activitats de l'Escola Oficial d'Idiomes de Dénia, codi 84407409.  
2. S'implanten en la dita escola els ensenyaments següents:  
- Alemany: A2, B1 i B2  
- Francés: A2, B1 i B2  
- Anglés: A2, B1 i B2.  
3. S'implanten, amb efectes del curs escolar 2018-2019, els ensenyaments de Valencià A2, B1, B2, C1 i C2.  
  
Segon  
La Direcció Territorial d'Educació Investigació, Cultura i Esport d'Alacant nomenarà l'equip directiu del centre, de conformitat amb el que estableixen els articles 131 i següents de la Llei orgànica 2/2006, de 3 de maig, d'educació i el Reglament orgànic i funcional dels instituts d'Educació Secundària, aprovat pel Decret 234/1997, de 2 de setembre, del Consell.  
  
Tercer  
La Direcció General de Centres i Personal Docent determinarà i gestionarà els fons necessaris per a la posada en funcionament i manteniment del centre, i el dotarà amb l'equipament i material didàctic necessaris. Amb aquesta finalitat, la Direcció Territorial d'Educació, Investigació, Cultura i Esport efectuarà l'oportuna i raonada proposta  
  
  
Quart  
El que estableix aquesta disposició s'inscriurà en el Registre de Centres Docents de la Comunitat Valenciana.  
  
Cinqué  
S'autoritzen les direccions generals d'aquesta conselleria perquè, en l'àmbit de les seues competències respectives, adopten les mesures necessàries per a l'aplicació i el desenvolupament del que disposa la present resolució.  
  
Sisé  
Aquesta resolució es publicarà en el Diari Oficial de la Generalitat Valenciana i produirà efectes des de l'inici del curs escolar 2016-2017, excepte pel que fa als efectes administratius i acadèmics que s'estendran des del curs escolar 2009-2010.  
  
Seté  
D'acord amb el que estableixen els articles 112 i següents de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, Investigació, Cultura i Esport, en el termini d'un mes a comptar des de l'endemà de la seua publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació.  
  
València, 5 de juny de 2017.- El conseller d'Educació, Investigació, Cultura i Esport, p. d. (R 26.10.2016; DOGV 28.10.2016), el secretari autonòmic d'Educació i Investigació: Miguel Soler Gracia.